กรมควบคุมโรค เผยสามารถฉีดวัคซีนโควิด-19 ไปแล้ว 58,124 ราย
นายแพทย์เฉวตสรร นามวาท รักษาราชการแทน ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงความคืบหน้าการให้บริการฉีดวัคซีนโควิด -19 ว่า สำหรับข้อมูลการให้วัคซีนโควิด-19 ของซิโนแวค วันนี้ให้การฉีดวัคซีน 4,184 ราย รวมให้วัคซีนไปแล้ว 58,124 ราย สำหรับวัคซีนแอสตร้าเซนเนก้า หลังจากฉีดที่ทำเนียบรัฐบาล ยังไม่มีรายงานการฉีดเพิ่มเติม สำหรับวัคซีนของแอสตร้าเซนเนก้า จะมีการฉีดให้ผู้ที่มีอายุตั้งแต่ 18 ปีขึ้นไป  แต่ในช่วงแรกจะให้ฉีดเฉพาะในกลุ่มผู้สูงอายุ ที่มีอายุ 60 ปีขึ้นไปก่อน แต่เมื่อถึงเดือนมิถุนายนที่มีวัคซีนมากถึง 26 ล้านโดส จะฉีดให้กับผู้ที่มีอายุตั้งแต่ 18 ปีขึ้นไปขอให้ผู้ที่เดินทางไปตลาดบางแค ตั้งแต่วันที่ 27 กุมภาพันธ์ถึงวันที่ 13 มีนาคม  2564 หากมีอาการจมูกไม่ได้กลิ่น ลิ้นไม่ได้รับรส สามารถตรวจหาเชื้อโควิด-19 ได้ ที่รถตรวจหาเชื้อพระราชทานตรงข้ามเดอะมอลล์บางแค โรงพยาบาลราชวิถี โรงพยาบาลบําราศนราดูร และสถาบันป้องกันควบคุมโรคเขตเมือง ถนนพหลโยธิน